Medvedík čistotný

Medvedík čistotný alebo medviedik čistotný (iné názvy pozri nižšie; lat. Procyon lotor) je druh z čeľade medvedikovitých. Vyskytuje sa najmä v lesoch. Pochádza zo Severnej Ameriky, no v 20. storočí bol prenesený aj do iných nepôvodných území. Výskyt na Slovensku bol doložený na 2,1 % územia.

Názvy 
Slovenské názvy sú: 
medvedík čistotný alebo medviedik čistotný (Poznámka: V Krátkom slovníku slovenského jazyka vydanom v roku 2003 bol uvedený tvar medviedik čistotný, v Krátkom slovníku slovenského jazyka vydanom v roku 2020 je uvedený tvar medvedík čistotný.)
mýval (Poznámka: Tento názov sa v literatúre hodnotí rôzne: ako platné synonymum, ako hovorový výraz alebo ako nesprávny výraz.)
zastarané názvy sú: medvedík mýval, medveď mýval, mýval severný a rákon.

Opis 
Má dlhú srsť a čierne škvrny okolo očí. V porovnaní s väčšinou šeliem má veľmi zručné laby, ktorými si uchopuje a pridržiava potravu. Dorastá do dĺžky 1 metra, vrátane chvosta.

Rozšírenie na Slovensku 
Zo 429 mapovacích kvadrátov DFS sa celkovo vyskytol v deviatich (2,1 % rozlohy Slovenska), do roku 1964 len v jednom (0,2 % rozlohy Slovenska), pričom vo všetkých prípadoch ide o zástrely.

Potrava 
Vo svojom prirodzenom biotope sa živí rozmanitou potravou od žiab po plody, v mestách však prehľadáva smetné koše a žerie rozličné zvyšky. Aktívny je v noci, má výborný čuch a vie sa dobre šplhať.

Referencie

Iné projekty 

Medviedikovité
Invázne živočíchy
Najmenej ohrozené druhy
Cicavce na Slovensku